“เงินบาท” วันนี้เปิดตลาด 34.86 บ. แนะผู้นำเข้าซื้อสกุลต่างประเทศ เพื่อปิดความเสี่ยง
ทีเอ็มบีธนชาต เผย ค่าเงินบาทวันนี้เปิดตลาด 35.86 บาทต่อดอลลาร์ อ่อนค่าจากราคาปิดตลาดวานนี้ที่ระดับ 34.86 บาท โดยมองกรอบค่าเงินบาทวันนี้เคลื่อนไหวช่วง 34.75 - 35.00 บาท/ดอลลาร์ แนะผู้นำเข้าซื้อสกุลต่างประเทศ เพื่อปิดความเสี่ยง ส่วนผู้ส่งออกขายเงินตราต่างประเทศที่เหนือระดับ 35.20 บาท/ดอลลาร์
“เงินบาท” วันนี้เปิดตลาด 34.86 บ. อ่อนค่าจากปิดตลาดวานนี้ที่ระดับ 34.82 บาท/ดอลลาร์ แนะผู้นำเข้าซื้อสกุลต่างประเทศ เพื่อปิดความเสี่ยง ฟากผู้ส่งออกขายเหนือระดับ 35.20 บาท
20 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(20 ธ.ค.65) เปิดตลาด 34.86 บาท/ดอลลาร์ อ่อนค่าลงจากราคาปิดตลาดเมื่อวานที่ระดับ 34.82 บาท/ดอลลาร์ คาดการณ์ค่าเงินบาทวันนี้เคลื่อนไหวในช่วง 34.75 – 35.00 บาท/ดอลลาร์
โดยดอลลาร์สหรัฐแข็งค่าเล็กน้อยเมื่อเทียบกับสกุลเงินหลัก ขณะที่นักลงทุนจับตาการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐในวันศุกร์นี้ ซึ่งผลสำรวจคาดว่าดัชนี PCE ทั่วไป ซึ่งรวมหมวดอาหารและพลังงาน จะเพิ่มขึ้น 5.5% ในเดือนพ.ย.
ทั้งนี้ ดัชนี PCE ถือเป็นมาตรวัดเงินเฟ้อที่สามารถตรวจจับการเปลี่ยนแปลงในพฤติกรรมของผู้บริโภค และครอบคลุมราคาสินค้าและบริการมากกว่าข้อมูลดัชนีราคาผู้บริโภค (CPI) จากกระทรวงแรงงานสหรัฐ
ในส่วนของ Fund flow นักลงทุนต่างชาติขายสุทธิทั้งตลาดพันธบัตรไทยและตลาดหุ้น โดยเมื่อวานนักลงทุนต่างชาติขายสุทธิพันธบัตร 3,735.ล้านบาท แต่ขายหุ้นสุทธิ 807 ล้านบาทโดยแนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกขายเงินตราต่างประเทศที่เหนือระดับ 35.20 บาท/ดอลลาร์